Man geskop toe hy betogers met verfbalgeweer 'skiet' | Maroela Media
'n Man is in Seepunt geskop dat hy bly lê het nadat hy 'n skare betogers kwansuis met 'n verfbalgeweer geskiet het.
Waarskuwing: Die klankbaan van die video bevat godslasterlike taal. Lesers wat aanstoot kan neem, word gevra om die klank af te skakel.
Die eienaar van 'n Kaapse sekerheidsmaatskappy is uit die hospitaal ontslaan nadat 'n skare betogers hom Vrydag op straat aangerand het.
Die man het blykbaar met 'n verfbalgeweer geskiet op 'n groep mense in Regentweg, Seepunt, maar hulle het hom te lyf gegaan en so erg aangerand dat hy op sy rug op die sypaadjie bly lê het, berig Cape Town Express.
Die video wat van die voorval geneem is, het 'n beroering in die sosiale media veroorsaak, maar die man se naam is nie bekendgemaak nie omdat vir sy gesin se veiligheid gevrees word.
In die video kan gesien word hoe 'n man iets wat na 'n geweer lyk op die skare mense in die besige hoofstraat van die kusvoorstad rig. Eers loop 'n man met 'n wit banier na hom en dan volg nog mense.
Terwyl die man met die verfbalgeweer terugtree in die rigting van die motorhek van 'n woonstelblok, skop 'n man in 'n rooi T-hemp hom. Hy word in 'n hoek vasgedruk terwyl nog mense hom skop. Nadat hy blykbaar geval het, hou hulle aan om hom toe te takel.
'n Rukkie later daag 'n polisiebeampte op en dan nog een, wat die skare laat spaander.
Die aanval hou blykbaar verband met die Dis-Chem-staking, want kort tevore het 'n groep werkers en hul ondersteuners amok gemaak voor die winkel in die Point-sentrum oorkant die straat.
Sea Point : Cape Town members of EFF beating up a man.
Posted by Zain Soosiwala on Friday, 30 November 2018
Dis-Chem In die nuus Seepunt
Ai waarvoor moes hy nou gaan moeilikheid soek? So dom en onnodig. As hy nou dood was, wat van sy gesin? Totaal onnodig.
Verbal geweer. Neewat 'n regte pistool sal beter werk. Ek sal my self verdedig. Dis al taal wat 'n krimineel verstaan.
Hy is met 'n hammer ook oor die kop geslaan deur 'n man met 'n wit en swart hemp.
Absoluut belaglik, n mens sou dink hierdie ou vat die koek, maar toe nou nie. AfriForum vat nog steeds die koek met die studente wat hulle na n baksteengeveg gestuur het met pepersproei!
Dis duidelik dat die aanvaller nie hul man kan staan nie, en een vir een kom, hul kom in n groep !!! sissy boys !!! shame !!!!